ගතවූ පැය කිහිපයක තුළ සිදුවූ මාරාන්තික රිය අනතුරු දෙකකින් එකම පවුලේ පුද්ගලයන් 3 දෙනෙකු ඇතුළුව පුද්ගලයන් 6 දෙනෙකු ජීවිතක්ෂයට පත්ව තිබෙනවා.කතරගම කොළඹ ප්‍රධාන මාර්ගයේ හුංගම බටඅත කෘෂි උද්‍යානය ඉදිරිපිටදී ඊයේ රාත්‍රී 8.50ට පමණ අනතුරක් සිදුවුණා.හුංගම සිට රන්න දෙසට ධාවනය වූ ටිපර් රථයක් එම දිශාවටම ධාවනයවූ ත්‍රිරෝද රථයක් ඉස්සර කිරීමේදී ඊට ප්‍රතිවිරුද්ධ දෙසින් පැමිණි පුද්ගලික බස් රථයක මුහුණට මුහුණලා ගැටීමෙනුයි මෙම  අනතුර සිදුව ඇත්තේ.බරපතල තුවාල ලැබූ බස් රථයේ රියදුරු,බස් රථයේ ගමන්ගත් තවත් පුද්ගලයෙක්,කාන්තාවක් හා වයස අවුරුදු 03 කුඩා දැරියක් ඇතුළු පුද්ගලයන් සිව් දෙනෙක් රන්න රෝහලට ඇතුලත් කර වැඩිදුර ප්‍රතිකාර සදහා තංගල්ල මහ රෝහලට මාරුකර යැවීමේදී ජීවිතක්ෂයට පත්ව තිබෙනවා.ටිපර් රථයේ රියදුරු, බස් රථයේ ගමන්ගත් පිරිමි පුද්ගලයන් 7 දෙනෙකු, කාන්තාවන් 7 දෙනෙකු සහ ළමුන් 5 දෙනෙකු ඇතුළුව තුවාලකරුවන් 20 දෙනෙකු මේ වන විටත් තංගල්ල සහ මාතර රෝහල්වල ප්‍රතිකාර ලබනවා.බස් රථයේ පිරිස වන්දනා ගමනක් ගොස් නැවත අම්බලන්ගොඩ දක්වා ගමන් කරමින් සිටියදීයි මෙම අනතුරට මුහුණ පා ඇත්තේ.කෑගල්ල ගලිගමුව ප්‍රදේශයේදී මහනුවර සිට කොළඹ දෙසට ධාවනයවූ ලංගම බස්රථයක් ඊට ප්‍රතිවිරුද්ධ දිශාවට ධාවනය වූ ත්‍රීරෝද රථයක මුහුණට මුහුණලා ගැටීමෙන් අද අලුයම අනතුරක් සිදුවුණා.